題雲居上寺
作者：王益
朝代：唐

paragraphs: [支]公禪誦處，絕頂共登攀。
日色千峯裏，鐘聲萬壑間。
[暮]猿吟砌近，沙鳥傍溪閑。
一逕[堪]藜杖，行行獨下山。
（見《金石萃編》卷一百五。
）（缺文據《續古文苑》卷四補。
《房山石經題記匯編》首字不缺。
）（〖1〗石刻詩次王潛詩後。
原題曰「同前」。
下署「男益上」。
與吉逾詩序所稱「息益」合。
〖2〗王益，原作吉益。
爲王潛之子，詳前吉逾條附考。
諸書錄石刻。
此詩收於王潛詩之次，署「男益上」。
）。